E aqueri, dera madeisha manèra qu’uns voltors de retortilhades ungles e corvadi bècs baishen deth monte e escometen as audèths que, temerosi de demorar-se enes bromes, an baishat ena planhèra; e les perseguissen e aucissen sense que posquen resistir-se ne húger, mentre es òmes s’alègren presenciant era cuelhuda: de semblabla manèra escometèren ena sala contra es pretendents, fotent còps a dreta e quèrra; es qu’èren heridi en cap deishauen anar prigondes alendades, e eth solèr rajaue sang pertot.